title: Provedbena odluka Komisije (EU) 2016/537 оd 5. travnja 2016. o objavi s ograničenjem u Službenom listu Europske unije upućivanja na normu EN 50566:2013 o zahtjevima za dokazivanje sukladnosti radiofrekvencijskih polja bežičnih komunikacijskih uređaja za javnu upotrebu (30 MHz – 6 GHz) koji se nose u ruci ili na tijelu na temelju Direktive 1999/5/EZ Europskog parlamenta i Vijeća (Tekst značajan za EGP)

text:
               6.4.2016

               HR

               Službeni list Europske unije

               L 89/17

         PROVEDBENA ODLUKA KOMISIJE (EU) 2016/537
   оd 5. travnja 2016.
   o objavi s ograničenjem u Službenom listu Europske unije upućivanja na normu EN 50566:2013 o zahtjevima za dokazivanje sukladnosti radiofrekvencijskih polja bežičnih komunikacijskih uređaja za javnu upotrebu (30 MHz – 6 GHz) koji se nose u ruci ili na tijelu na temelju Direktive 1999/5/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi i o uzajamnom priznavanju njihove sukladnosti (1), a posebno njezin članak 5. stavak 3.,
   uzimajući u obzir mišljenje Odbora za ocjenjivanje sukladnosti i nadzor tržišta telekomunikacija (TCAM) uspostavljenog člankom 13. Direktive 1999/5/EZ,
   budući da:

               (1)

               Ako se nacionalnom normom kojom se prenosi usklađena norma, na koju je upućivanje objavljeno u Službenom listu Europske unije, uređuje jedan ili više elemenata bitnih zahtjeva iz članka 3. Direktive 1999/5/EZ, pretpostavlja se da radijska oprema izrađena u skladu s tom normom ispunjava te bitne zahtjeve.

               (2)

               U srpnju 2014. Francuska je podnijela prigovor u vezi s normom EN 50566:2013 o zahtjevima za dokazivanje sukladnosti radiofrekvencijskih polja bežičnih komunikacijskih uređaja za javnu upotrebu (30 MHz – 6 GHz) koji se nose u ruci ili na tijelu.

               (3)

               Francuska smatra da tu normu treba preispitati tako da se njome bolje uzmu u obzir uvjeti upotrebe mobilnih telefona i drugih prenosivih uređaja (poput tableta) i tako utvrde udaljenosti od tijela na kojoj treba procjenjivati SAR (specifična stopa apsorpcije).

               (4)

               Nakon što je s predstavnicima TCAM-a proučila normu EN 50566:2013, Komisija je zaključila da ona nije u skladu s bitnim zahtjevima iz članka 3. stavka 1. točke (a) Direktive 1999/5/EZ. U članku 3. stavku 1. točki (a) Direktive 1999/5/EZ upućuje se na ciljeve koji se odnose na sigurnosne zahtjeve sadržane u Direktivi 2006/95/EZ Europskog parlamenta i Vijeća (2). U točki 1. (d) Priloga I. Direktivi 2006/95/EZ utvrđuje se da „električna oprema treba biti projektirana i proizvedena tako da jamči zaštitu od opasnosti iz točaka 2. i 3. ovog Priloga pod uvjetom da se ta oprema upotrebljava sukladno namjeni i da se pravilno održava”. U točki 2. istog Priloga utvrđuje se: „Potrebno je propisati tehničke mjere u skladu s točkom 1., kako bi se osiguralo: (a) da su ljudi i domaće životinje primjereno zaštićeni od ozljeda ili druge štete koju može izazvati izravan ili neizravan dodir s električnom opremom” i „(c) da su ljudi, domaće životinje i imovina primjereno zaštićeni od neelektričnih opasnosti za koje se iz iskustva zna da ih izaziva električna oprema”.

               (5)

               Uzimajući u obzir navedene sigurnosne aspekte norme EN 50566:2013 koje treba poboljšati i do odgovarajuće revizije te norme, objava upućivanja na normu EN 50566:2013 u Službenom listu Europske unije trebala bi biti popraćena odgovarajućim upozorenjem,

         DONIJELA JE OVU ODLUKU:
   Članak 1.
   Upućivanje na normu EN 50566:2013 o zahtjevima za dokazivanje sukladnosti radiofrekvencijskih polja bežičnih komunikacijskih uređaja za javnu upotrebu (30 MHz – 6 GHz) koji se nose u ruci ili na tijelu objavljuju se u Službenom listu Europske unije uz ograničenje utvrđeno u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 5. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 91, 7.4.1999., str. 10.

      (2)  Direktiva 2006/95/EZ Europskog parlamenta i Vijeća od 12. prosinca 2006. o usklađivanju zakonodavstava država članica u odnosu na električnu opremu namijenjenu za uporabu unutar određenih naponskih granica (SL L 374, 27.12.2006., str. 10.).

      PRILOG

         Objava upućivanja na usklađene europske norme na temelju Direktive 1999/5/EZ

                  ESO (1)

                  Referentni broj i naslov norme
                  (i referentni dokument)

                  Prva objava u SL-u

                  Referentni broj zamijenjene norme

                  Datum prestanka valjanosti pretpostavke o sukladnosti zamijenjene norme
                  Napomena 1.

                  Članak Direktive 1999/5/EZ

                  Cenelec

                  EN 50566:2013
                  Norma proizvoda za dokazivanje sukladnosti radiofrekvencijskih polja bežičnih komunikacijskih uređaja za javnu upotrebu (30 MHz – 6 GHz) koji se nose u ruci ili na tijelu

                  12.10.2013.

                  Članak 3. stavak 1. točka (a)

                  Upozorenje: Kako bi se pridonijelo ostvarivanju sigurnosnih ciljeva iz članka 3. stavka 1. točke (a) Direktive 1999/5/EZ u vezi s Prilogom I. Direktivi 2006/95/EZ, pri primjeni ove objave poštuju se određeni uvjeti koji se odnose na razmak od tijela, a koji su odraz praktične svakodnevne upotrebe i kojima se osigurava sigurno korištenje bežičnim komunikacijskim uređajima za javnu upotrebu (30 MHz – 6 GHz) koji se nose u ruci i na tijelu. Primjerice, pri mjerenju SAR-a udova (ograničenje 4 W/kg) ne smije biti razmaka od tijela (postoji dodir s uređajem), pri mjerenjima SAR-a trupa (ograničenje 2 W/kg) dopušten je razmak od tijela od najviše nekoliko milimetara.

                  Napomena 1.:

                  Općenito je datum prestanka pretpostavke o sukladnosti datum povlačenja („dow”) koji određuje Europska organizacija za normizaciju, ali se korisnici ovih normi upozoravaju da to u određenim izvanrednim slučajevima može biti i drugačije.

         (1)  ESO: Europska organizacija za normizaciju:

                  CEN: Avenue Marnix/Marnixlaan 17, 1000, Bruxelles/Brussel, BELGIQUE/BELGIË, tel.+32 25500811; telefaks +32 25500819 (http://www.cen.eu)

                  Cenelec: Avenue Marnix/Marnixlaan 17, 1000, Bruxelles/Brussel, BELGIQUE/BELGIË, tel.+32 25196871; telefaks +32 25196919 (http://www.cenelec.eu)

                  ETSI: 650 Route des Lucioles, 06921 Sophia Antipolis, FRANCE, tel. +33 492944200; telefaks +33 493654716, (http://www.etsi.eu)


title: Provedbena odluka Komisije (EU) 2015/686 оd 24. travnja 2015. o odobravanju stavljanja na tržište proizvoda koji sadržavaju, sastoje se ili su proizvedeni od genetski modificirane soje MON 87769 (MON-87769-7) na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2015) 2757) (Tekst značajan za EGP)

text:
               30.4.2015

               HR

               Službeni list Europske unije

               L 112/16

         PROVEDBENA ODLUKA KOMISIJE (EU) 2015/686
   оd 24. travnja 2015.
   o odobravanju stavljanja na tržište proizvoda koji sadržavaju, sastoje se ili su proizvedeni od genetski modificirane soje MON 87769 (MON-87769-7) na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2015) 2757)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 7. stavak 3. i članak 19. stavak 3.,
   budući da:

               (1)

               Dana 14. rujna 2009. Monsanto Europe S.A podnio je nadležnom tijelu Ujedinjene Kraljevine u skladu s člancima 5. i 17. Uredbe (EZ) br. 1829/2003 zahtjev za stavljanje na tržište hrane, sastojaka hrane i hrane za životinje koji sadržavaju soju MON 87769, sastoje se ili su proizvedeni od nje („zahtjev”).

               (2)

               Zahtjev obuhvaća i stavljanje na tržište soje 87769 u proizvodima koji se sastoje od nje ili je sadržavaju te se, osim za hranu i hranu za životinje, koristi kao i ostala soja, osim uzgoja.

               (3)

               U skladu s člankom 5. stavkom 5. i člankom 17. stavkom 5. Uredbe (EZ) br. 1829/2003 zahtjev sadržava podatke i informacije koji su potrebni prema prilozima III. i IV. Direktivi 2001/18/EZ Europskog parlamenta i Vijeća (2) te informacije i zaključke o procjeni rizika provedenoj sukladno načelima utvrđenima u Prilogu II. Direktivi 2001/18/EZ. Zahtjev sadržava i plan praćenja učinaka na okoliš u skladu s Prilogom VII. Direktivi 2001/18/EZ.

               (4)

               Europska agencija za sigurnost hrane („EFSA”) dala je 16. svibnja 2014. pozitivno mišljenje (3) u skladu s člancima 6. i 18. Uredbe (EZ) br. 1829/2003. Zaključila je da je soja MON 87769, kako je opisana u zahtjevu, jednako sigurna kao njezin konvencionalni ekvivalent i da nije vjerojatno da bi imala negativne učinke na zdravlje ljudi i životinja odnosno na okoliš u pogledu njezinog područja primjene.

               (5)

               EFSA je u svojem mišljenju uzela u obzir sva specifična pitanja i dvojbe država članica koje su iznesene u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (6)

               U svojemu mišljenju EFSA je zaključila i da je plan praćenja stanja okoliša koji je dostavio podnositelj zahtjeva, i koji se sastoji od općeg plana nadzora, u skladu s predviđenim namjenama proizvoda.

               (7)

               Osim toga, EFSA je preporučila provedbu plana praćenja nakon stavljanja na tržište, s naglaskom na prikupljanje podataka o prehrani europskog stanovništva.

               (8)

               Uzimajući u obzir ta razmatranja, potrebno je izdati odobrenje za navedene proizvode.

               (9)

               Svakom bi genetski modificiranom organizmu („GMO”) trebalo dodijeliti jedinstveni identifikacijski kod, kako je predviđeno u Uredbi Komisije (EZ) br. 65/2004 (4).

               (10)

               Hrana, sastojci hrane i hrana za životinje koji sadržavaju soju MON 87769, sastoje se ili su proizvedeni od nje moraju biti označeni u skladu sa zahtjevima predviđenima člankom 13. stavkom 1. i člankom 25. stavkom 2. točkama (a) i (b) Uredbe (EZ) br. 1829/2003.

               (11)

               Na temelju mišljenja EFSA-e, kojim se potvrđuje da je sastav masnih kiselina sjemena soje MON 87769 i dobivenog ulja promijenjen u odnosu na konvencionalni ekvivalent, čini se da je potrebno posebno označivanje u skladu s člankom 13. stavkom 2. točkom (a) i člankom 25. stavkom 2. točkom (c). Tim bi se posebnim označivanjem trebalo osigurati informirani izbor bez obmanjivanja potrošača.

               (12)

               Kako bi se zajamčila uporaba proizvoda koji sadržavaju soju MON 87769 ili se sastoje od nje u okviru granica odobrenja predviđenog ovom Odlukom, pri označivanju tih proizvoda, osim prehrambenih proizvoda, trebalo bi jasno istaknuti da se proizvodi u pitanju ne smiju upotrebljavati za uzgoj.

               (13)

               U članku 4. stavku 6. Uredbe (EZ) br. 1830/2003 Europskog parlamenta i Vijeća (5) utvrđeni su zahtjevi označivanja za proizvode koji se sastoje od GMO-a ili ih sadržavaju. Zahtjevi sljedivosti za proizvode koji sadržavaju GMO ili se sastoje od njega utvrđeni su u članku 4. stavcima 1. do 5., a za hranu i hranu za životinje proizvedenu od GMO-a u članku 5. te Uredbe.

               (14)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih u planu praćenja učinaka na okoliš. Te bi rezultate trebalo dostaviti u skladu s Odlukom Komisije 2009/770/EZ (6). Uzimajući u obzir mišljenje EFSA-e, nije opravdano uvođenje posebnih uvjeta za zaštitu posebnih ekosustava/okoliša i/ili geografskih područja, kako je predviđeno u članku 6. stavku 5. točki (e) i članku 18. stavku 5. točki (e) Uredbe (EZ) br. 1829/2003.

               (15)

               Nositelj odobrenja trebao bi podnositi i godišnja izvješća o provedbi i rezultatima aktivnosti utvrđenih u planu praćenja nakon stavljanja na tržište.

               (16)

               Sve relevantne informacije o odobrenju proizvoda trebalo bi upisati u registar Zajednice genetski modificirane hrane i hrane za životinje, kako je predviđeno u Uredbi (EZ) br. 1829/2003.

               (17)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti Mehanizmom za razmjenu informacija o biološkoj sigurnosti, u skladu s člankom 9. stavkom 1. i člankom 15. stavkom 2. točkom (c) Uredbe (EZ) br. 1946/2003 Europskog parlamenta i Vijeća (7).

               (18)

               Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranoj soji (Glycine max (L.) Merr.) MON 87769, kako je navedeno u točki (b) Priloga ovoj Odluci, dodjeljuje se jedinstveni identifikacijski kod MON-87769-7, kako je predviđeno u Uredbi (EZ) br. 65/2004.
   Članak 2.
   Odobrenje
   Odobrenje u smislu članka 4. stavka 2. i članka 16. stavka 2. Uredbe (EZ) br. 1829/2003 daje se za sljedeće proizvode, u skladu s uvjetima utvrđenima u ovoj Odluci:

               (a)

               hrana i sastojci hrane koji sadržavaju soju MON-87769-7, sastoje se ili su proizvedeni od nje;

               (b)

               hrana za životinje koja sadržava soju MON-87769-7, sastoji se ili je proizvedena od nje;

               (c)

               soja MON-87769-7 u proizvodima koji je sadržavaju ili se od nje sastoje te se koriste za druge namjene od onih iz točaka (a) i (b), osim uzgoja.

         Članak 3.
   Označivanje
   1.   Za potrebe zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „soja”.
   2.   Za potrebe zahtjeva označivanja utvrđenih u članku 13. stavku 2. točki (a) i članku 25. stavku 2. točki (c) Uredbe (EZ) br. 1829/2003, riječi „sa stearidonskom kiselinom” navode se iza naziva organizma na oznaci i, prema potrebi, u popratnim dokumentima proizvoda.
   3.   Riječi „ne za uzgoj” navode se na oznaci i u popratnim dokumentima proizvoda koji sadržavaju ili se sastoje od soje MON-87769-7, osim proizvoda iz članka 2. točke (a).
   Članak 4.
   Praćenje učinaka na okoliš
   1.   Nositelj odobrenja osigurava uspostavu i provedbu plana praćenja učinaka na okoliš, kako je utvrđeno u točki (h) Priloga.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja u skladu s Odlukom 2009/770/EZ.
   Članak 5.
   Praćenje nakon stavljanja na tržište u skladu s člankom 6. stavkom 5. točkom (e) Uredbe (EZ) br. 1829/2003
   1.   Nositelj odobrenja osigurava uspostavu i provedbu plana praćenja nakon stavljanja na tržište ulja od soje MON-87769-7, kako je utvrđeno u točki (g) Priloga.
   2.   Tijekom trajanja odobrenja nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja nakon stavljanja na tržište.
   Članak 6.
   Registar Zajednice
   Informacije iz Priloga ovoj Odluci upisuju se u registar Zajednice genetski modificirane hrane i hrane za životinje, kako je predviđeno u članku 28. Uredbe (EZ) br. 1829/2003.
   Članak 7.
   Nositelj odobrenja
   Nositelj odobrenja je Monsanto Europe S.A., Belgija, koji zastupa Monsanto Company, Sjedinjene Američke Države.
   Članak 8.
   Valjanost
   Ova se Odluka primjenjuje u razdoblju od deset godina od dana objave.
   Članak 9.
   Adresat
   Ova je Odluka upućena trgovačkom društvu Monsanto Europe S.A., Avenue de Tervuren 270-272, 1150 Bruxelles, Belgija.

      Sastavljeno u Bruxellesu 24. travnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Direktiva 2001/18/EZ Europskog parlamenta i Vijeća od 12. ožujka 2001. o namjernom ispuštanju genetski modificiranih organizama u okoliš i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (3)  EFSA-ino povjerenstvo za genetski modificirane organizme (EFSA-ino povjerenstvo za GMO), 2014. Znanstveno mišljenje o zahtjevu EFSA-GMO-UK-2009-76, koji je podnio Monsanto, za stavljanje na tržište genetski modificirane soje MON87769 koja sadržava stearidonsku kiselinu, za uporabu u hrani i hrani za životinje, uvoz i obradu u skladu s Uredbom (EZ) br. 1829/2003. EFSA Journal 2014;12(5):3644, 41 str. doi:10.2903/j.efsa.2014.3644.

      (4)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (5)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      (6)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja genetski modificiranih organizama u okoliš, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (7)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Podnositelj zahtjeva i nositelj odobrenja:

                  Naziv

                  :

                  Monsanto Europe S.A.

                  Adresa

                  :

                  Avenue de Tervuren 270-272, 1150 Bruxelles, Belgija

            u ime Monsanto Company, 800 N. Lindbergh Boulevard, St. Louis, Missouri 63167, Sjedinjene Američke Države.
      (b)   Opis i specifikacija proizvoda:

                  1.

                  hrana i sastojci hrane koji sadržavaju soju MON-87769-7, sastoje se ili su proizvedeni od nje;

                  2.

                  hrana za životinje koja sadržava soju MON-87769-7, sastoji se ili je proizvedena od nje;

                  3.

                  soja MON-87769-7 u proizvodima koji je sadržavaju ili se od nje sastoje te se koriste za druge namjene od onih iz točaka 1. i 2., osim uzgoja.

            Kako je opisano u zahtjevu, genetski modificirana soja MON-87769-7 eksprimira enzim Δ15-desaturazu što ima za posljedicu pretvorbu linolne kiseline u α-linolnu kiselinu i enzim Δ6-desaturazu što ima za posljedicu pretvorbu α-linolne kiseline u stearidonsku kiselinu (SDA). SDA je uobičajeni međuproizvod u tvorbi dugog lanca višestruko nezasićenih masnih kiselina omega-3.
      (c)   Označivanje:

                  1.

                  za potrebe zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „soja”;

                  2.

                  za potrebe zahtjeva označivanja utvrđenih u članku 13. stavku 2. točki (a) i članku 25. stavku 2. točki (c) Uredbe (EZ) br. 1829/2003, riječi „sa stearidonskom kiselinom” navode se iza naziva organizma na oznaci i u popratnim dokumentima proizvoda;

                  3.

                  riječi „ne za uzgoj” navode se na oznaci i u popratnim dokumentima proizvoda koji sadržavaju ili se sastoje od soje MON-87769-7, osim proizvoda iz članka 2. točke (a).

            (d)   Metoda otkrivanja:

                  1.

                  specifična kvantitativna metoda za otkrivanje soje MON-87769-7 na temelju lančane reakcije s polimerazom (PCR), u stvarnom vremenu;

                  2.

                  potvrđeno na genomskom DNK-u iz sjemena soje od strane referentnog laboratorija Europske unije osnovanog na temelju Uredbe (EZ) br. 1829/2003, objavljeno na http://gmo-crl.jrc.ec.europa.eu/statusofdossiers.aspx;

                  3.

                  referentni materijal: AOCS 0809-B i AOCS 0906-A dostupni su putem Američkog udruženja naftnih kemičara na http://www.aocs.org/tech/crm.

            (e)   Jedinstveni identifikacijski kod:

      MON-87769-7
      (f)   Informacije koje se zahtijevaju na temelju Priloga II. Kartagenskog protokola o biološkoj sigurnosti uz Konvenciju o biološkoj raznolikosti:

      Mehanizam za razmjenu informacija o biološkoj sigurnosti, evidencijska oznaka: vidjeti [popunjava se po objavi].
      (g)   Uvjeti ili ograničenja za stavljanje na tržište, uporabu odnosno rukovanje proizvodima

         Praćenje nakon stavljanja na tržište u skladu s člankom 6. stavkom 5. točkom (e) Uredbe (EZ) br. 1829/2003

                  1.

                  Nositelj odobrenja prikuplja sljedeće informacije:

                              i.

                              količine ulja od soje MON-87769-7 te soje MON-87769-7 za ekstrakciju ulja, uvezene u Europsku uniju za stavljanje na tržište kao prehrambeni proizvodi ili u prehrambenim proizvodima;

                              ii.

                              u slučaju uvoza proizvoda koji su navedeni u točki i., rezultate pretraživanja baze podataka FAOSTAT o količinama potrošnje biljnog ulja po državi članici, uključujući promjene u količinama između različitih vrsta potrošenog ulja;

                              iii.

                              u slučaju uvoza proizvoda koji su navedeni u točki i., podatke o različitim kategorijama upotrebe ulja MON-87769-7 za hranu i hranu za životinje u EU-u.

                  2.

                  Nositelj odobrenja mora na temelju prikupljenih i dostavljenih informacija preispitati ocjenu hranidbene vrijednosti koja se provodi kao dio ocjene rizika.

            (h)   Plan praćenja učinaka na okoliš:

      Plan praćenja učinaka na okoliš u skladu s Prilogom VII. Direktivi 2001/18/EZ.
      [Poveznica: plan objavljen na internetu]

         Napomena: S vremenom će možda biti potrebno izmijeniti poveznice na relevantne dokumente. Te će se izmjene učiniti javno dostupnima ažuriranjem registra Zajednice genetski modificirane hrane i hrane za životinje.


title: Provedbena odluka Vijeća (EU) 2016/992 od 16. lipnja 2016. o izmjeni Provedbene odluke 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u pogledu Šri Lanke

text:
               21.6.2016

               HR

               Službeni list Europske unije

               L 162/15

         PROVEDBENA ODLUKA VIJEĆA (EU) 2016/992
   od 16. lipnja 2016.
   o izmjeni Provedbene odluke 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u pogledu Šri Lanke
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 34. stavak 1.,
   uzimajući u obzir prijedlog Europske komisije,
   budući da:
   1.   UVOD

               (1)

               Uredbom (EZ) br. 1005/2008 uspostavljen je sustav Unije za sprečavanje, suzbijanje i zaustavljanje nezakonitog, neprijavljenog i nereguliranog (NNN) ribolova.

               (2)

               U poglavlju VI. Uredbe (EZ) br. 1005/2008 utvrđuju se postupak utvrđivanja nekooperativnih trećih zemalja i demarševi u vezi s s državama koje su uvrštene u kategoriju nekooperativnih trećih zemalja te se uspostavljaju popis nekooperativnih trećih zemalja, postupak za brisanje s popisa nekooperativnih trećih zemalja i predviđaju objavljivanje popisa nekooperativnih trećih zemalja i sve hitne mjere.

               (3)

               U skladu s člankom 32. Uredbe (EZ) br. 1005/2008 Komisija je Odlukom od 15. studenoga 2012. (2) („Odluka od 15. studenoga 2012.”) obavijestila osam trećih zemalja o mogućnosti da ih se utvrdi kao treće zemlje koje Komisija smatra nekooperativnim trećim zemljama. Demokratska Socijalistička Republika Šri Lanka bila je među tim zemljama.

               (4)

               Komisija je u Odluku od 15. studenoga 2012. uključila informacije o bitnim činjenicama i razmatranjima koje podržavaju tu mogućnost.

               (5)

               Komisija je također 15. studenoga 2012. zasebnim pismima obavijestila tih osam trećih zemalja o tome da razmatra mogućnost njihova utvrđivanja kao nekooperativnih trećih zemalja. Šri Lanka je bila među tim zemljama.

               (6)

               Provedbenom odlukom 2014/715/EU (3) Komisija je utvrdila Šri Lanku kao nekooperativnu treću zemlju u suzbijanju ribolova NNN. U skladu s Uredbom (EZ) br. 1005/2008 Komisija je navela razloge zbog kojih smatra da Šri Lanka nije ispunila svoje obveze prema međunarodnom pravu da kao država zastave, država luke, obalna država ili država trgovine poduzme djelovanja radi sprečavanja, suzbijanja i zaustavljanja ribolova NNN.

               (7)

               U skladu s člankom 33. Uredbe (EZ) br. 1005/2008 Vijeće je Provedbenom odlukom (EU) 2015/200 (4) izmijenilo popis nekooperativnih trećih zemalja u borbi protiv ribolova NNN dodavanjem Šri Lanke na popis.

               (8)

               Nakon te izmjene Komisija je Šri Lanki ponudila mogućnost nastavka dijaloga u skladu s bitnim i postupovnim zahtjevima utvrđenima u Uredbi (EZ) br. 1005/2008. Komisija je nastavila tražiti i provjeravati sve informacije koje je smatrala potrebnima, uključujući usmene i pismene primjedbe, s ciljem da Šri Lanki pruži mogućnost za ispravljanje stanja zbog kojeg je uvrštena na popis i za poduzimanje konkretnih mjera kojima se mogu ispraviti utvrđeni nedostatci. Taj je proces rezultirao zaključkom Komisije da je Šri Lanka ispravila stanje i poduzela korektivno djelovanje.

               (9)

               U skladu s člankom 34. stavkom 1. Uredbe (EZ) br. 1005/2008 Vijeće bi stoga trebalo izmijeniti Provedbenu odluku 2014/170/EU (5) brisanjem Šri Lanke s popisa nekooperativnih trećih zemalja.

               (10)

               Nakon donošenja ove Odluke kojom se Šri Lanka briše s popisa nekooperativnih trećih zemalja u skladu s člankom 34. stavkom 1. Uredbe (EZ) br. 1005/2008, Provedbena odluka 2014/715/EU kojom se Šri Lanka utvrđuje kao nekooperativna treća zemlje više ne bi trebala biti relevantna.

         2.   BRISANJE ŠRI LANKE S POPISA NEKOOPERATIVNIH TREĆIH ZEMALJA

               (11)

               Nakon donošenja Provedbene odluke 2014/715/EU i Provedbene odluke (EU) 2015/200 Komisija je nastavila dijalog sa Šri Lankom. Posebno se čini da je Šri Lanka ispunila svoje međunarodnopravne obveze i donijela odgovarajući pravni okvir za borbu protiv ribolova NNN. Uvela je odgovarajući i učinkovit program praćenja, kontrola i inspekcijskih pregleda uvođenjem očevidnika za bilježenje podataka o ulovu kao i radijskih pozivnih znakova za ribarska plovila te opremanjem cjelokupne flote za otvoreno more sustavom za praćenje plovila („VMS”). Također je uspostavila sustav sankcioniranja s odvraćajućim učinkom, preispitala svoj pravni okvir u području ribarstva i osigurala pravilnu provedbu programa certificiranja ulova. Nadalje, Šri Lanka nastavila je pobošljavati svoje ispunjavanje međunarodnih obveza, uključujući one koje proizlaze iz preporuka i rezolucija regionalnih organizacija za upravljanje u ribarstvu („RFMO”), kao što su mjere kontrole države luke i prenošenje pravila RFMO-a u pravo Šri Lanke, te je donijela vlastiti Nacionalni plan djelovanja protiv ribolova NNN, u skladu s Međunarodnim planom djelovanja Ujedinjenih naroda protiv nezakonitog, neprijavljenog i nereguliranog ribolova.

               (12)

               Komisija je ispitala u kojoj mjeri Šri Lanka ispunjava svoje međunarodne obveze kao država zastave, država luke, obalna država ili država trgovine s obzirom na nalaze iz Odluke od 15. studenoga 2012., Provedbene odluke 2014/715/EU i Provedbene odluke (EU) 2015/200 te s obzirom na relevantne informacije koje je dostavila Šri Lanka. Također je uzela je u obzir mjere poduzete radi ispravljanja stanja i jamstva koja su pružila nadležna tijela Šri Lanke.

               (13)

               Na temelju gore navedenog Komisija je zaključila da su djelovanja koja je Šri Lanka poduzela u pogledu svojih dužnosti kao država zastave dostatna za poštovanje članaka 94., 117. i 118. Konvencije Ujedinjenih naroda o pravu mora i članaka 18., 19., 20. i 23. Sporazuma Ujedinjenih naroda o ribljim stokovima. Komisija je zaključila da elementi koje je Šri Lanka iznijela dokazuju da je stanje zbog kojeg je bila uvrštena na popis ispravljeno te da je Šri Lanka poduzela konkretne mjere kojima se može postići trajno poboljšanje stanja.

               (14)

               S obzirom na sve te okolnosti i u skladu s člankom 34. stavkom 1. Uredbe (EZ) br. 1005/2008, Vijeće bi trebalo zaključiti da se Šri Lanku izbriše s popisa nekooperativnih zemalja. Provedbenu odluku 2014/170/EU trebalo bi stoga na odgovarajući način izmijeniti.

               (15)

               Ovom Odlukom ne isključuju se nikakvi naknadni koraci koje bi mogli poduzeti Vijeće ili Komisija, u skladu s poglavljem VI. Uredbe (EZ) br. 1005/2008, ako bi se na temelju činjenica otkrilo da Šri Lanka ne ispunjava svoje obveze prema međunarodnom pravu da kao država zastave, država luke, obalna država ili država trgovine poduzme djelovanja radi sprečavanja, suzbijanja i zaustavljanja ribolova NNN.

               (16)

               S obzirom na štetne posljedice izazvane uvrštenjem na popis nekooperativnih trećih zemalja, primjereno je da brisanje Šri Lanke s popisa nekooperativnih trećih zemalja odmah počne proizvoditi učinke,

         DONIJELO JE OVU ODLUKU:
   Članak 1.
   Šti Lanka se briše iz Priloga Provedbenoj Odluci 2014/170/EU.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 16. lipnja 2016.

            Za Vijeće

            Predsjednik

         L.F. ASSCHER

      (1)  SL L 286, 29.10.2008., str. 1.

      (2)  Odluka Komisije оd 15. studenoga 2012. o obavješćivanju trećih zemalja o tome da Komisija smatra da postoji mogućnost da ih se utvrdi kao nekooperativne treće zemlje na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova. (SL C 354, 17.11.2012., str. 1.).

      (3)  Provedbena odluka Komisije 2014/715/EU od 14. listopada 2014. o utvrđivanju treće zemlje za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 297, 15.10.2014., str. 13.).

      (4)  Provedbena odluka Vijeća (EU) 2015/200 od 26. siječnja 2015. o izmjeni Provedbene odluke Vijeća 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u odnosu na Šri Lanku (SL L 33, 10.2.2015., str. 15.).

      (5)  Provedbena odluka Vijeća 2014/170/EU od 24. ožujka 2014. o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 91, 27.3.2014., str. 43.).


title: Provedbena odluka Komisije (EU) 2017/191 оd 1. veljače 2017. o izmjeni Odluke 2010/166/EU radi uvođenja novih tehnologija i frekvencijskih pojaseva za pokretne komunikacijske usluge na brodovima (usluge MCV) u Europskoj uniji (priopćeno pod brojem dokumenta C(2017) 450) (Tekst značajan za EGP. )

text:
                  3.2.2017

                  HR

                  Službeni list Europske unije

                  L 29/63

            PROVEDBENA ODLUKA KOMISIJE (EU) 2017/191
      оd 1. veljače 2017.
      o izmjeni Odluke 2010/166/EU radi uvođenja novih tehnologija i frekvencijskih pojaseva za pokretne komunikacijske usluge na brodovima (usluge MCV) u Europskoj uniji

            (priopćeno pod brojem dokumenta C(2017) 450)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
      budući da:

                  (1)

                  Odlukom Komisije 2010/166/EU (2) utvrđeni su tehnički i operativni uvjeti za odobravanje upotrebe sustava GSM na brodovima (usluge MCV) u Europskoj uniji.

                  (2)

                  Zbog razvoja unaprijeđenih načina komunikacije, koji je omogućen tehnološkim napretkom, svim se građanima u skladu s programom za politiku radijskog spektra uspostavljenim Odlukom br. 243/2012/EU (3) Europskog parlamenta i Vijeća može povećati mogućnost mrežnog pristupa bilo gdje i bilo kada, a pridonosi se i provedbi jedinstvenog digitalnog tržišta. Usto, spektar bi se trebao upotrebljavati u skladu s načelima neutralnosti tehnologije i usluga iz Direktive br. 2002/21/EZ Europskog parlamenta i Vijeća (4).

                  (3)

                  Odlukom 2010/166/EU od država članica traži se da neprestano nadziru upotrebu pojaseva 900 MHz i 1 800 MHz za sustave za pružanje usluga MCV u svojim teritorijalnim morima, a posebno u pogledu daljnje relevantnosti svih uvjeta navedenih u toj Odluci i slučajeva štetnih smetnji. Države članice dužne su i dostaviti Komisiji izvješće o svojim nalazima, a Komisija bi prema potrebi trebala preispitivati Odluku 2010/166/EU.

                  (4)

                  U izvješćima koje države članice dostavljaju Komisiji snažno se potvrđuje da su za korištenje uslugama MCV potrebne nove komunikacijske tehnologije.

                  (5)

                  U cilju lakšeg uvođenja aplikacija MCV u Uniji Komisija je 16. studenoga 2015. u skladu s člankom 4. stavkom 2. Odluke 676/2002/EZ ovlastila Europsku konferenciju poštanskih i telekomunikacijskih uprava (CEPT) da ispita mogućnost supostojanja uređaja koji se koriste tehnologijom LTE na moru i zemaljskih mreža za elektroničke komunikacije koje funkcioniraju u pojasevima 1 710 – 1 785/1 805 – 1 880 MHz i 2 500 – 2 570/2 620 – 2 690 MHz te supostojanja uređaja koji se koriste tehnologijom UMTS na moru i zemaljskih mreža za elektroničke komunikacije koje funkcioniraju u pojasevima 1 920 – 1 980/2 110 – 2 170 MHz.

                  (6)

                  Nakon tog ovlaštenja CEPT je 17. lipnja 2016. donio Izvješće br. 62 u kojemu je zaključio da bi funkcioniranje usluga MCV bilo moguće ako se ispune relevantni tehnički uvjeti, uz upotrebu tehnologije LTE u pojasevima 1 710 – 1 785/1 805 – 1 880 MHz i 2 500 – 2 570/2 620 – 2 690 MHz i tehnologije UMTS u pojasevima 1 920 – 1 980/2 110 – 2 170 MHz. Stoga bi na temelju rezultata CEPT-ova Izvješća br. 62 trebalo izmijeniti Odluku 2010/166/EU tako da se u nju uključe navedene tehnologije i frekvencije te da se na brodovima dopusti upotreba sustava koji se temelje na tim tehnologijama.

                  (7)

                  Ne dovodeći u pitanje uvjete utvrđene u Prilogu i radi zaštite drugih dopuštenih upotreba spektra države članice mogu odrediti dodatna geografska ograničenja funkcioniranja sustava MCV u svojim teritorijalnim morima.

                  (8)

                  Uzimajući u obzir važnost tehnologija UMTS i LTE u bežičnoj komunikaciji u Uniji, mogućnost upotrebe sustavâ MCV LTE i MCV UMTS, kako je opisano u ovoj Odluci, trebala bi se primjenjivati što je prije moguće, a najkasnije šest mjeseci nakon datuma priopćenja ove Odluke.

                  (9)

                  Tehničke specifikacije za usluge MCV trebalo bi stalno preispitivati kako bi se osiguralo da su u skladu s tehnološkim napretkom.

                  (10)

                  Mjere predviđene ovom Odlukom u skladu su s mišljenjem Odbora za radiofrekvencijski spektar,

            DONIJELA JE OVU ODLUKU:
      Članak 1.
      Odluka 2010/166/EU mijenja se kako slijedi:

                  1.

                  Članak 1. zamjenjuje se sljedećim:
                  „Članak 1.
                  Svrha ove Odluke usklađivanje je tehničkih uvjeta za raspoloživost i učinkovitu upotrebu pojaseva 900 MHz, 1 800 MHz, 1 900/2 100 MHz i 2 600 MHz za sustave za pružanje pokretnih komunikacijskih usluga na brodovima u teritorijalnim morima u Uniji.”.

                  2.

                  Članak 2. mijenja se kako slijedi:

                              (a)

                              točka 1. zamjenjuje se sljedećim:

                                          „1.

                                          ‚pokretne komunikacijske usluge na brodovima (usluge MCV)’ označava elektroničke komunikacijske usluge, kako je određeno u članku 2. točki (c) Direktive 2002/21/EZ Europskog parlamenta i Vijeća (*1), koje pruža poduzetnik kako bi osobama na brodu omogućio komunikaciju putem javnih komunikacijskih mreža s pomoću sustava iz članka 3. bez uspostave izravne veze s kopnenim pokretnim mrežama;

                                 (*1)  Direktiva 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (SL L 108, 24.4.2002., str. 33.)”;"

                              (b)

                              točka 7. zamjenjuje se sljedećim:

                                          „7.

                                          ‚primopredajna bazna stanica na brodu (bazna stanica na brodu)’ označava pokretnu pikoćeliju smještenu na brodu koja podržava usluge GSM, LTE ili UMTS u skladu s Prilogom ovoj Odluci;”;

                              (c)

                              dodaju se sljedeće točke:

                                          „8.

                                          ‚pojasevi 1 900/2 100 MHz’ označavaju pojas 1 920 – 1 980 MHz za uzlaznu vezu (terminal odašilje, a bazna stanica prima) i 2 110 – 2 170 MHz za silaznu vezu (bazna stanica odašilje, a terminal prima);

                                          9.

                                          ‚pojas 2 600 MHz’ označava pojas 2 500 – 2 570 MHz za uzlaznu vezu (terminal odašilje, a bazna stanica prima) i 2 620 – 2 690 MHz za silaznu vezu (bazna stanica odašilje,a terminal prima);

                                          10.

                                          ‚sustav LTE’ označava elektroničku komunikacijsku mrežu kako je definirana u Prilogu Provedbenoj odluci 2011/251/EU (*2);

                                          11.

                                          ‚sustav UMTS’ označava elektroničku komunikacijsku mrežu kako je definirana u Prilogu Provedbenoj odluci 2011/251/EU.

                                 (*2)  Provedbena odluka Komisije 2011/251/EU od 18. travnja 2011. o izmjeni Odluke 2009/766/EZ o usklađivanju frekvencijskih pojaseva 900 MHz i 1 800 MHz za terestričke sustave koji mogu pružati paneuropske elektroničke komunikacijske usluge u Zajednici (SL L 106, 27.4.2011., str. 9.)”."

                  3.

                  Članak 3. zamjenjuje se sljedećim:
                  „Članak 3.
                  1.   Države članice stavljaju na raspolaganje najmanje 2 MHz spektra u uzlaznom smjeru i 2 MHz odgovarajućih uparenih frekvencija spektra u silaznom smjeru unutar pojaseva 900 MHz i/ili 1 800 MHz za sustave GSM za pružanje usluga MCV bez smetnji i bez zaštite u svojim teritorijalnim morima;
                  2.   Što je prije moguće, a najkasnije šest mjeseci nakon datuma priopćenja ove Odluke, države članice stavljaju na raspolaganje 5 MHz spektra u uzlaznom smjeru i 5 MHz odgovarajućih uparenih frekvencija spektra u silaznom smjeru unutar pojaseva 1 900/2 100 MHz za sustave UMTS i unutar pojaseva 1 800 i 2 600 MHz za sustave LTE za pružanje usluga MCV bez smetnji i bez zaštite u svojim teritorijalnim morima.
                  3.   Države članice osiguravaju da su sustavi iz stavaka 1. i 2. u skladu s uvjetima iz Priloga.”.

                  4.

                  Članak 4. zamjenjuje se sljedećim:
                  „Članak 4.
                  Države članice neprestano nadziru upotrebu frekvencijskih pojaseva za sustave za pružanje usluga MCV u svojim teritorijalnim morima, koji su navedeni u članku 3. stavcima 1. i 2., posebno u pogledu daljnje relevantnosti svih uvjeta navedenih u članku 3. i slučajeva štetnih smetnji.”.

                  5.

                  Prilog se zamjenjuje tekstom u Prilogu ovoj Odluci.

            Članak 2.
      Ova je Odluka upućena državama članicama.

         Sastavljeno u Bruxellesu 1. veljače 2017.

               Za Komisiju

            Andrus ANSIP

               Potpredsjednik

         (1)  SL L 108, 24.4.2002., str. 1.

         (2)  Odluka Komisije 2010/166/EU od 19. ožujka 2010. o usklađenim uvjetima uporabe radiofrekvencijskog spektra za pokretne komunikacijske usluge na brodovima (MCV usluge) u Europskoj uniji (SL L 72, 20.3.2010., str. 38.).

         (3)  Odluka br. 243/2012/EU Europskog parlamenta i Vijeća od 14. ožujka 2012. o uspostavljanju višegodišnjeg programa za politiku radiofrekvencijskog spektra (SL L 81, 21.3.2012., str. 7.).

         (4)  Direktiva 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (SL L 108, 24.4.2002., str. 33.).

         PRILOG

               „PRILOG

                  Uvjeti koje mora ispuniti sustav za pružanje usluga MCV u teritorijalnim morima država članica Europske unije s ciljem izbjegavanja štetnih smetnji za kopnene pokretne mreže

               (1)   Uvjeti koje moraju ispuniti sustavi GSM za pružanje usluga MCV koji funkcioniraju u pojasevima 900 MHz i 1 800 MHz u teritorijalnim morima država članica Europske unije s ciljem izbjegavanja štetnih smetnji za kopnene pokretne mreže
               Primjenjuju se sljedeći uvjeti:

                           (a)

                           sustav za pružanje usluga MCV ne upotrebljava se na udaljenosti manjoj od dvije nautičke milje (1) od polazne crte, kako je određeno Konvencijom Ujedinjenih naroda o pravu mora;

                           (b)

                           na udaljenosti od 2 do 12 nautičkih milja od polazne crte upotrebljavaju se samo unutarnje antene baznih stanica na brodu;

                           (c)

                           ograničenja određena za pokretne terminale kada se upotrebljavaju na brodu i za bazne stanice na brodu:

                                       Parametar

                                       Opis

                                       Snaga odašiljanja/gustoća snage

                                       Najveća izračena izlazna snaga pokretnih terminala koji se upotrebljavaju na brodovima i koje kontrolira bazna stanica na brodu u pojasu 900 MHz:
                                       5 dBm

                                       Najveća izračena izlazna snaga pokretnih terminala koji se upotrebljavaju na brodovima i koje kontrolira bazna stanica na brodu u pojasu 1 800  MHz:
                                       0 dBm

                                       Najveća gustoća snage baznih stanica na brodu izmjerena u vanjskim područjima broda uz primjenu referentnog dobitka antene u vrijednosti od 0 dBi:
                                       – 80 dBm/200 kHz

                                       Pravila povezana s pristupom kanalu i njegovom zauzetošću

                                       Upotrebljavaju se tehnike za smanjenje smetnji kojima se osigurava izvedba koja je barem jednaka sljedećim čimbenicima smanjenja smetnji koji se temelje na normama za GSM:

                                                   —

                                                   na udaljenosti od dvije do tri nautičke milje od polazne crte osjetljivost prijamnika i prag prekida veze (razina ACCMIN (2) i min RXLEV (3)) pokretnog terminala koji se upotrebljava na brodu iznose – 70 dBm/200 kHz ili više, a od 3 do 12 nautičkih milja od polazne crte koja iznosi – 75 dBm/200 kHz ili više;

                                                   —

                                                   isprekidano odašiljanje (4) aktivira se kod uzlaznog smjera povezivanja sustava MCV;

                                                   —

                                                   vremenski pomak (5) za bazne stanice na brodu postavljen je na najmanju vrijednost.

                     (2)   Uvjeti koje moraju ispuniti sustavi UMTS u pojasevima 1 900/2 100 MHz za pružanje usluga MCV u teritorijalnim morima država članica Europske unije s ciljem izbjegavanja štetnih smetnji za kopnene pokretne mreže
               Primjenjuju se sljedeći uvjeti:

                           (a)

                           sustav za pružanje usluga MCV ne upotrebljava se na udaljenosti manjoj od dvije nautičke milje od polazne crte, kako je određeno Konvencijom Ujedinjenih naroda o pravu mora;

                           (b)

                           na udaljenosti od 2 do 12 nautičkih milja od polazne crte upotrebljavaju se samo unutarnje antene baznih stanica na brodu;

                           (c)

                           može se upotrebljavati samo pojasna širina do 5 MHz (duplex);

                           (d)

                           ograničenja određena za pokretne terminale kada se upotrebljavaju na brodu i za bazne stanice na brodu:

                                       Parametar

                                       Opis

                                       Snaga odašiljanja/gustoća snage

                                       Najveća izračena izlazna snaga pokretnih terminala koji odašilju u pojasu 1 900  MHz koji se upotrebljavaju na brodovima i koje kontrolira bazna stanica na brodu u pojasu koja odašilje u pojasu 2 100  MHz:
                                       0 dBm/5 MHz

                                       Emisije na palubi

                                       Emisija na palubi broda iznosi – 102 dBm/5 MHz ili manje (Common Pilot Channel)

                                       Pravila povezana s pristupom kanalu i njegovom zauzetošću

                                       Na udaljenosti od dvije do dvanaest nautičkih milja od polazne crte kriterij kvalitete (minimalna razina primljenog signala u ćeliji) iznosi
                                       – 87 dBm/5 MHz ili više

                                       Odabir javne kopnene pokretne mreže postavlja se na 10 minuta

                                       Parametar vremenskog pomaka postavlja se na 600 m u skladu s dosegom ćelije za razdijeljene antenske sustave MCV

                                       Nadzor radijskih izvora i neaktivnosti korisnika postavlja se na 2 sekunde

                                       Neusklađivanje s kopnenim mrežama

                                       Središnja frekvencija MCV-a za prijenos nije usklađena s prijenosnicima kopnene mreže

                     (3)   Uvjeti koje moraju ispuniti sustavi LTE u pojasevima 1 800 MHz i 2 600 MHz za pružanje usluga MCV u teritorijalnim morima država članica Europske unije s ciljem izbjegavanja štetnih smetnji za kopnene pokretne mreže
               Primjenjuju se sljedeći uvjeti:

                           (a)

                           sustav za pružanje usluga MCV ne upotrebljava se na udaljenosti manjoj od četiri nautičke milje od polazne crte, kako je određeno Konvencijom Ujedinjenih naroda o pravu mora;

                           (b)

                           na udaljenosti od četiri do dvanaest nautičkih milja od polazne crte upotrebljavaju se samo unutarnje antene baznih stanica na brodu;

                           (c)

                           Može se upotrebljavati samo širina pojasa od 5 MHz (duplex) po frekvencijskom pojasu (1 800 MHz i 2 600 MHz);

                           (d)

                           Ograničenja određena za pokretne terminale kada se upotrebljavaju na brodu i za bazne stanice na brodu:

                                       Parametar

                                       Opis

                                       Snaga odašiljanja/gustoća snage

                                       Najveća izračena izlazna snaga pokretnih terminala koji se upotrebljavaju na brodovima u pojasevima 1 800  MHz i 2 600  MHzi koje kontrolira bazna stanica na brodu:
                                       0 dBm

                                       Emisije na palubi

                                       Emisija na palubi broda iznosi – 98 dBm/5 MHz ili manje (Common Pilot Channel)

                                       Pravila povezana s pristupom kanalu i njegovom zauzetošću

                                       Na udaljenosti od četiri do dvanaest nautičkih milja od polazne crte kriterij kvalitete (minimalna razina primljenog signala u ćeliji) iznosi – 83 dBm/5 MHz ili više (jednako vrijednosti – 105 dBm/15 kHz)

                                       Odabir javne kopnene pokretne mreže postavlja se na 10 minuta

                                       Parametar vremenskog pomaka postavlja se na 400 m u skladu s dosegom ćelije za razdijeljene antenske sustave MCV

                                       Nadzor radijskih izvora i neaktivnosti korisnika postavlja se na 2 sekunde

                                       Neusklađivanje s kopnenim mrežama

                                       Prijenosna središnja frekvencija MCV nije usklađena s prijenosnicima kopnene mreže”

            (1)  Jedna nautička milja = 1 852 metra.

            (2)  ACCMIN (RX_LEV_ACCESS_MIN); kako je navedeno u normi za GSM ETSI TS 144 018.

            (3)  RXLEV (RXLEV-FULL-SERVING-CELL); kako je navedeno u normi za GSM ETSI TS 148 008.

            (4)  Isprekidano odašiljanje ili DTX; kako je navedeno u normi za GSM ETSI TS 148 008.

            (5)  Vremenski pomak; kako je navedeno u normi za GSM ETSI TS 144 018.


title: Provedbena odluka Komisije (EU) 2016/2318 оd 16. prosinca 2016. o odstupanju Španjolske od međusobnog priznavanja odobrenja biocidnih proizvoda koji sadržavaju brodifakum u skladu s člankom 37. Uredbe (EU) br. 528/2012 Europskog parlamenta i Vijeća (priopćeno pod brojem dokumenta C(2016) 8414)

text:
               20.12.2016

               HR

               Službeni list Europske unije

               L 345/72

         PROVEDBENA ODLUKA KOMISIJE (EU) 2016/2318
   оd 16. prosinca 2016.
   o odstupanju Španjolske od međusobnog priznavanja odobrenja biocidnih proizvoda koji sadržavaju brodifakum u skladu s člankom 37. Uredbe (EU) br. 528/2012 Europskog parlamenta i Vijeća

         (priopćeno pod brojem dokumenta C(2016) 8414)

   (Vjerodostojan je samo tekst na španjolskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a osobito njezin članak 37. stavak 2. točku (b),
   budući da:

               (1)

               Društvo Syngenta Crop Protection AG („podnositelj zahtjeva”) podnijelo je Španjolskoj potpune zahtjeve za međusobno priznavanje odobrenja koje je dodijelila Irska u pogledu rodenticida koji sadržavaju aktivnu tvar brodifakum („proizvodi”). Irska je odobrila proizvode kao rodenticide koje stručnjaci i kvalificirani stručnjaci mogu upotrebljavati u zatvorenom, na otvorenom oko zgrada i u kanalizacijama, a obični korisnici u zatvorenom i na otvorenom oko zgrada.

               (2)

               U skladu s člankom 37. stavkom 2. Uredbe (EU) br. 528/2012, Španjolska je podnositelju zahtjeva predložila da prilagodi uvjete odobrenja koja bi se dodijelila u Španjolskoj te je predložila ograničavanje uporabe proizvoda isključivo na kvalificirane stručnjake i samo u zatvorenom. Cilj je takvih ograničenja zaštita okoliša iz članka 37. stavka 1. točke (a) Uredbe (EU) br. 528/2012 sprečavanjem primarnog i sekundarnog trovanja neciljnih životinja zbog opasnih svojstava brodifakuma, koja ga čine potencijalno postojanim, podložnim bioakumulaciji i toksičnim ili vrlo postojanim i vrlo podložnim bioakumulaciji.

               (3)

               Podnositelj zahtjeva nije se složio s predloženim ograničenjima i smatrao je da te mjere nisu dovoljno opravdane na temelju uvjeta iz članka 37. stavka 1. Uredbe (EU) br. 528/2012. Kao rezultat toga Španjolska je 18. travnja 2016. obavijestila Komisiju u skladu s člankom 37. stavkom 2. drugim podstavkom te Uredbe.

               (4)

               U skladu s uvjetima određenima za odobrenje brodifakuma u Direktivi Komisije 2010/10/EU (2), odobrenja biocidnih proizvoda koji sadržavaju brodifakum podliježu svim odgovarajućim i dostupnim mjerama za ublažavanje rizika kako bi se ograničio rizik od primarne i sekundarne izloženosti neciljnih životinja te dugoročni učinci te tvari na okoliš. Te mjere među ostalim mogu uključivati ograničavanje isključivo na profesionalnu uporabu ili ograničenja u pogledu područja uporabe proizvoda.

               (5)

               Komisija napominje da je španjolski prijedlog dio nacionalnog skupa mjera za ublažavanje rizika za antikoagulantne rodenticide, koji je Komisiji dostavljen 2012. u kontekstu rasprava o mjerama za ublažavanje rizika koje države članice primjenjuju tijekom odobravanja biocidnih proizvoda antikoagulantnih rodenticida.

               (6)

               U pogledu ograničenja isključivo na kvalificirane stručnjake Komisija napominje da se smatra da ta kategorija korisnika ima potrebno znanje, vještine i kompetencije koji im omogućuju da razmotre rizike uporabe rodenticida na neciljnim životinjama. Ta se kategorija korisnika stoga smatra sposobnom odlučiti koji je rodenticid potreban za kontrolu najezde s najmanjim učinkom na okoliš.

               (7)

               Kad je riječ o predloženom ograničenju na uporabu isključivo u zatvorenom, time se izbjegava izloženost brodifakumu neciljnih životinja kao što su mali sisavci koji žive u blizini zgrada, a rezultat je smanjenje broja slučajeva primarnog trovanja. Tim se ograničenjem stoga može pridonijeti smanjenju sekundarnog trovanja grabežljivaca koji jedu zaražene životinje.

               (8)

               Predloženo odstupanje usklađeno je s posebnim odredbama utvrđenima u Direktivi 2010/10/EU, kojima se državama članicama ostavlja određena razina diskrecijskog prava da primjenjuju odgovarajuće i dostupne mjere za ublažavanje rizika kao uvjet za odobrenje proizvoda koji sadržavaju brodifakum. Predloženo odstupanje opravdano je kako bi se zaštitio okoliš, osobito jer mu je cilj spriječiti ili smanjiti primarno i sekundarno trovanje neciljnih organizama. Komisija stoga smatra da se predloženim odstupanjem od međusobnog priznavanja ispunjava uvjet iz članka 37. stavka 1. točke (a) Uredbe (EU) br. 528/2012.

               (9)

               Mjere predviđene ovom Odlukom u skladu su s mišljenjem Stalnog odbora za biocidne proizvode,

         DONIJELA JE OVU ODLUKU:
   Članak 1.
   1.   Odstupanje od međusobnog priznavanja koje je predložila Španjolska za proizvode iz stavka 2. opravdano je na temelju zaštite okoliša iz članka 37. stavka 1. točke (a) Uredbe (EU) br. 528/2012.
   2.   Stavak 1. primjenjuje se na proizvode sljedećih identifikacijskih brojeva, kako je predviđeno u Registru biocidnih proizvoda:

               (a)

               BC-KC011180-73;

               (b)

               BC-VM011322-40.

         Članak 2.
   Ova je Odluka upućena Kraljevini Španjolskoj.

      Sastavljeno u Bruxellesu 16. prosinca 2016.

            Za Komisiju

         Vytenis ANDRIUKAITIS

            Član Komisije

      (1)  SL L 167, 27.6.2012., str. 1.

      (2)  Direktiva Komisije 2010/10/EU od 9. veljače 2010. o izmjeni Direktive 98/8/EZ Europskog parlamenta i Vijeća radi uvrštenja brodifakuma kao aktivne tvari u njezin Prilog I. (SL L 37, 10.2.2010., str. 44.).


title: Provedbena odluka Komisije оd 15. srpnja 2014. kojom se identificiraju prioriteti Unije za politiku provedbe i kontrole u okviru Europskog fonda za pomorstvo i ribarstvo

text:
               16.7.2014

               HR

               Službeni list Europske unije

               L 209/59

         PROVEDBENA ODLUKA KOMISIJE
   оd 15. srpnja 2014.
   kojom se identificiraju prioriteti Unije za politiku provedbe i kontrole u okviru Europskog fonda za pomorstvo i ribarstvo

      (2014/464/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006 i (EZ) br. 791/2007 i Uredbe (EU) br. 1255/2011 Europskog parlamenta i Vijeća (1), a posebno njezin članak 17. stavak 3.,
   nakon savjetovanja s Odborom za Europski fond za pomorstvo i ribarstvo,
   budući da:

               (1)

               Prioriteti Unije za politiku provedbe i kontrole moraju biti definirani kako bi se državama članicama omogućilo pripremu operativnih programa koji se odnose na mjere financirane u skladu s Uredbom (EU) br. 508/2014.

               (2)

               Potporom Unije trebalo bi se davati prioritet najučinkovitijim djelovanjima kako bi se poboljšala učinkovitost djelatnosti kontrole, uzimajući u obzir rezultate država članica u primjeni Uredbe Vijeća (EZ) br. 1005/2008 (2) i Uredbe Vijeća (EZ) br. 1224/2009 (3).

               (3)

               Prioriteti Unije za politiku provedbe i kontrole trebali bi obuhvaćati:

                           —

                           provedbu akcijskih planova izrađenih u skladu s člankom 102. stavkom 4. Uredbe (EZ) br. 1224/2009 za uklanjanje nedostataka kontrolnog sustava države članice;

                           —

                           provedbu specifičnih mjera za ispunjenje određenih ex ante uvjeta navedenih u Prilogu IV. Uredbi (EU) br. 508/2014, kao što je propisano člankom 19. stavkom 2. Uredbe (EU) br. 1303/2013 Europskog parlamenta i Vijeća (4). U skladu s člankom 19. stavkom 2. Uredbe (EU) br. 1303/2013, kada primjenjivi ex ante uvjeti nisu ispunjeni, program treba sadržavati opis mjere koju treba poduzeti, uključujući i mjere koje će se financirati.

                           —

                           provedbu sustava potvrđivanja podataka kao što je određeno člankom 109. Uredbe (EZ) br. 1224/2009, a pogotovo projekata čiji je cilj uspostavljanje interoperabilnosti među sustavima pojedinih država članica, s obzirom na to da je potpuni i pouzdani sustav za izvješćivanje o ulovu i naporima temeljan za upravljanje resursima ribarstva Unije;

                           —

                           provedbu i kontrolu obaveze da se svi ulovi iskrcaju kao što je određeno člankom 15. Uredbe (EU) br. 1380/2013 Europskog parlamenta i Vijeća (5). Ta je nova obveza vrlo bitan dodatak novoj Zajedničkoj ribarstvenoj politici, koji je pridodan kako bi se pridonijelo održivosti iskorištavanja ribarskih stokova. Provedba te nove obveze prouzročit će prilagodbe u sustavu kontrole država članica, koje će obuhvaćati i nove troškove.

                           —

                           provedbu i kontrolu programa certificiranja ulova za uvoz i izvoz proizvoda ribarstva kao što je navedeno u poglavlju III. Uredbe (EZ) br. 1005/2008; Provedba programa certificiranja ulova temeljna je za suzbijanje NNN djelatnosti..

                           —

                           učinkovite mjere usmjerene prema provedbi ograničenja kapaciteta flote. Kako bi se osigurala ravnoteža između ribolovnih mogućnosti i ribolovnog kapaciteta, države članice moraju se pobrinuti za poštovanje ograničenja kapaciteta i potrebno je da one provode projekte čiji je cilj certifikacija, provjera i mjerenje snage motora za koju je potrebno financiranje.

                           —

                           provedbu posebnih programa kontrole i inspekcije (SCIP) ili koordinaciju kontrole u vezi s ribolovom ili područjem koje nije obuhvaćeno SCIP-om, u skladu s člankom 95. stavkom 4. Uredbe (EZ) br. 1224/2009 i člankom 15. Uredbe Vijeća (EZ) br. 768/2005 (6). Te vrste djelovanja pridonose razvoju kulture poštovanja pravila, jačanju suradnje među državama članicama i stvaranju sinergije među različitim alatima za kontrolu.

                           —

                           provedbu i kontrolu zahtjeva sljedivosti kako su oni propisani člankom 58. Uredbe (EZ) br. 1224/2009 i člankom 67. stavkom 6. Provedbene uredbe Komisije (EU) br. 404/2011 (7). Člankom 58. Uredbe (EZ) br. 1224/2009 zahtijeva se da sve serije proizvoda ribarstva i akvakulture moraju biti sljedive u svim fazama proizvodnje, prerade i distribucije, od izlova ili sakupljanja do maloprodaje. Člankom 67. stavkom 6. Provedbene uredbe (EU) br. 404/2011 zahtijeva se od gospodarskih subjekata da stavljaju podatke o proizvodima ribarstva i akvakulture iz članka 58. stavka 5. Uredbe (EZ) br. 1224/2009 pomoću sredstva za identifikaciju kao što je šifra, štapičasti kod, elektronički čip ili slični uređaj ili sustav označivanja; taj se zahtjev primjenjuje od 1. siječnja 2013. na proizvode ribarstva koji su obuhvaćeni višegodišnjim planom te od 1. siječnja 2015. na ostale proizvode ribarstva i akvakulture. Provedba i kontrola zahtjeva sljedivosti morale bi biti prioritet Unije. Provedba sustava sljedivosti temelj je politike kontrole ribarstva kako bi se osigurala transparentnost podrijetla proizvoda ribarstva.

               (4)

               Prioriteti Unije trebali bi se primjenjivati na fleksibilan način ovisno o jakim i slabim stranama politike provedbe i kontrole u svakoj državi članici. Ako je država članica već ostvarila određene prioritete, ta bi se država članica u načelu trebala baviti drugim prioritetima.

               (5)

               U skladu s člankom 20. stavkom 2. Uredbe (EU) br. 508/2014 prioriteti Unije za politiku provedbe i kontrole mogu se mijenjati svake dvije godine provedbom akata kako bi ih se prilagodilo razvoju potrebe za kontrolom,

               (6)

               Kako bi se omogućila brza primjena mjera predviđenih u ovoj Odluci, ova bi Odluka trebala stupiti na snagu sljedećeg dana od dana objave u Službenom listu Europske unije,

         DONIJELA JE OVU ODLUKU:
   Članak 1.
   Prioriteti su Unije u politici provedbe i kontrole, kao što je navedeno u članku 17. stavku 3. Uredbe (EU) br. 508/2014 sljedeći:

               (a)

               provedba akcijskih planova donesenih u skladu s člankom 102. stavkom 4. Uredbe (EZ) br. 1224/2009 za uklanjanje nedostataka sustava kontrole države članice;

               (b)

               provedba mjera definiranih u skladu s člankom 19. stavkom 2. Uredbe (EU) br. 1303/2013 kako bi se osigurala dostupnost administrativnog kapaciteta za poštovanje provedbe Unijinog sustava za kontrolu, inspekciju i provedbu, kao što je navedeno u Prilogu IV. Uredbi (EU) br. 508/2014;

               (c)

               provedba sustava potvrđivanja podataka koji se navode u članku 109. Uredbe (EZ) br. 1224/2009, a pogotovo provedba projekata koji upotrebljavaju zajedničke standardne formate ili poboljšavaju interoperabilnost među sustavima država članica;

               (d)

               kontrola i provođenje obveze iskrcaja svih ulova kao što je propisano člankom 15. Uredbe (EU) br. 1380/2013, uključujući prilagodbe sustava kontrole država članica u vezi s provedbom te obveze;

               (e)

               kontrola i provedba programa certificiranja ulova navedenog u Poglavlju III. Uredbe (EZ) br. 1005/2008; i

               (f)

               provedba projekata kojima je cilj certifikacija, provjera i mjerenje snage motora;

               (g)

               provedba posebnih programa kontrole i inspekcije uspostavljenih u skladu s člankom 95. stavkom 4. Uredbe (EZ) br. 1224/2009;

               (h)

               koordinacija kontrole u skladu s člankom 15. Uredbe (EZ) br. 768/2005;

               (i)

               kontrola i provedba zahtjeva sljedivosti, uključujući sustave označivanja kako bi se potrošačima osiguralo pouzdane informacije, kao što je propisano člankom 58. Uredbe (EZ) br. 1224/2009 i člankom 67. stavkom 6. Provedbene uredbe (EU) br. 404/2011.

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 15. srpnja 2014.

            Za Komisiju

            Predsjednik

         José Manuel BARROSO

      (1)  SL L 149, 20.5.2014., str. 1.

      (2)  Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

      (3)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

      (4)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

      (5)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

      (6)  Uredba Vijeća (EZ) br. 768/2005 od 26. travnja 2005. o osnivanju Agencije za kontrolu ribarstva Zajednice i o izmjeni Uredbe (EEZ) br. 2847/93 o uspostavi sustava kontrole koji se primjenjuje na zajedničku ribarstvenu politiku (SL L 128, 21.5.2005., str. 1.).

      (7)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).


title: Provedbena odluka Komisije (EU) 2016/701 оd 4. svibnja 2016. o izmjeni Odluke 2007/453/EZ u pogledu GSE statusa Francuske (priopćeno pod brojem dokumenta C(2016) 2600) (Tekst značajan za EGP)

text:
               11.5.2016

               HR

               Službeni list Europske unije

               L 121/22

         PROVEDBENA ODLUKA KOMISIJE (EU) 2016/701
   оd 4. svibnja 2016.
   o izmjeni Odluke 2007/453/EZ u pogledu GSE statusa Francuske

         (priopćeno pod brojem dokumenta C(2016) 2600)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 5. stavak 2. treći podstavak,
   budući da:

               (1)

               Uredbom (EZ) br. 999/2001 predviđeno je da se države članice, treće zemlje ili njihove regije („zemlje ili regije”) razvrstavaju u skladu sa svojim statusom goveđe spongiformne encefalopatije („GSE status”) u jednu od sljedeće tri kategorije: zanemarivi rizik od GSE-a, kontrolirani rizik od GSE-a i neustanovljeni rizik od GSE-a.

               (2)

               U Prilogu Odluci Komisije 2007/453/EZ (2) navedene su zemlje ili regije prema svojem GSE statusu.

               (3)

               Svjetska organizacija za zdravlje životinja (OIE) ima vodeću ulogu u kategorizaciji zemalja ili regija prema njihovu riziku od GSE-a.

               (4)

               Glavno vijeće OIE-a donijelo je 26. svibnja 2015. Rezoluciju br. 21 o priznavanju statusa zemalja članica u vezi s rizikom od goveđe spongiformne encefalopatije (3), kojim se Francusku priznaje kao zemlju sa zanemarivim rizikom od GSE-a. Odluka 2007/453/EZ izmijenjena je 4. kolovoza 2015. Provedbenom odlukom Komisije (EU) 2015/1356 (4) kako bi se zakonodavstvom EU-a u obzir uzeo status Francuske i ostalih zemalja sa zanemarivim rizikom od GSE-a.

               (5)

               Francuska je 24. ožujka 2016. obavijestila Komisiju, ostale države članice i OIE da je u Francuskoj otkriven slučaj klasičnog GSE-a kod goveda rođenog u travnju 2011.

               (6)

               U skladu s člankom 11.4.3. Kodeksa o zdravlju kopnenih životinja OIE-a (5), ako se u zemlji pojavi domaći slučaj klasičnog GSE-a, jedan od uvjeta odobravanja i zadržavanja statusa zemlje sa zanemarivim rizikom od GSE-a jest da se svaka životinja kod koje je otkriven domaći slučaj klasičnog GSE-a rodila više od 11 godina prije toga. Stoga je nakon obavijesti Francuske kojom se potvrđuje slučaj klasičnog GSE-a kod goveda starog pet godina Znanstvena komisija OIE-a za bolesti životinja suspendirala status Francuske kao zemlje sa zanemarivim rizikom od GSE-a, priznat Rezolucijom br. 21 te vratila njezin prethodni status zemlje s kontroliranim rizikom od GSE-a, s učinkom od 25. ožujka 2016.

               (7)

               Kako bi se ta odluka uzela u obzir, popis zemalja u prilogu Odluci 2007/453/EZ trebalo bi izmijeniti.

               (8)

               Odluku 2007/453/EZ trebalo bi stoga na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog Odluci 2007/453/EZ mijenja se kako slijedi:

               1.

               Unos „— Francuska” briše se iz dijela „A. Zemlje ili regije sa zanemarivim rizikom od GSE-a”.

               2.

               Unos „— Francuska” dodaje se u dijelu „B. Zemlje ili regije s kontroliranim rizikom od GSE-a”, nakon „— Španjolska” i prije „— Litva”.

         Članak 2.
   Ova je Odluka upućena državama članicama.

      Sastavljeno u Bruxellesu 4. svibnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 147, 31.5.2001., str. 1.

      (2)  Odluka Komisije 2007/453/EZ od 29. lipnja 2007. o utvrđivanju GSE statusa država članica ili trećih zemalja ili njihovih regija u skladu s njihovim rizikom od GSE-a (SL L 172, 30.6.2007., str. 84.).

      (3)  http://www.oie.int/fileadmin/Home/eng/Animal_Health_in_the_World/docs/pdf/2015_A_RESO_R21_BSE.pdf

      (4)  Provedbena odluka Komisije (EU) 2015/1356 оd 4. kolovoza 2015. o izmjeni Odluke 2007/453/EZ o utvrđivanju GSE statusa Češke, Francuske, Cipra, Lihtenštajna i Švicarske (SL L 209, 6.8.2015., str. 5.)

      (5)  http://www.oie.int/international-standard-setting/terrestrial-code/access-online/


title: Provedbena odluka Komisije (EU) 2016/2133 оd 5. prosinca 2016. o prekidu antidampinškog postupka povezanog s uvozom određenih manganovih oksida podrijetlom iz Brazila, Gruzije, Indije i Meksika

text:
               6.12.2016

               HR

               Službeni list Europske unije

               L 331/12

         PROVEDBENA ODLUKA KOMISIJE (EU) 2016/2133
   оd 5. prosinca 2016.
   o prekidu antidampinškog postupka povezanog s uvozom određenih manganovih oksida podrijetlom iz Brazila, Gruzije, Indije i Meksika
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9.,
   budući da:
   A.   POSTUPAK

      Pokretanje postupka

               (1)

               Europska komisija („Komisija”) pokrenula je 17. prosinca 2015. antidampinški ispitni postupak u pogledu uvoza u Uniju određenih manganovih oksida podrijetlom iz Brazila, Gruzije, Indije i Meksika („predmetne zemlje”) na temelju članka 5. Uredbe Vijeća (EZ) br. 1225/2009 (2) („Osnovna uredba”). Objavila je obavijest o pokretanju postupka u Službenom listu Europske unije
                   (3) („Obavijest o pokretanju postupka”).

               (2)

               Komisija je pokrenula ispitni postupak nakon što je društvo Erachem Comilog SPRL („podnositelj zahtjeva”), jedini proizvođač određenih manganovih oksida u Uniji, koji stoga proizvodi 100 % ukupne proizvodnje određenih manganovih oksida u Uniji, 20. studenoga 2015. podnijelo zahtjev. Zahtjev je sadržavao dokaze o dampingu i posljedičnoj materijalnoj šteti, što je bilo dostatno da se opravda pokretanje ispitnog postupka.

               (3)

               Komisija je kontaktirala s podnositeljem zahtjeva, korisnicima i uvoznicima, poznatim proizvođačima izvoznicima iz predmetnih zemalja te udruženjima za koja se zna da se na njih odnosi pokretanje ispitnog postupka i pozvala ih na sudjelovanje. Zainteresirane strane dobile su priliku iznijeti svoje stavove u pisanom obliku i zatražiti raspravu u roku određenom u obavijesti o pokretanju postupka.

               (4)

               Podnositelj zahtjeva, proizvođači izvoznici iz predmetnih zemalja, uvoznici i trgovci iznijeli su svoje stavove. Saslušanje je omogućeno svim zainteresiranim stranama koje su to zatražile te dokazale da postoje konkretni razlozi da ih se sasluša.

         B.   POVLAČENJE ZAHTJEVA I PREKID POSTUPKA

               (5)

               Podnositelj zahtjeva povukao je svoj zahtjev dopisom Komisiji od 6. rujna 2016. Na temelju članka 9. Osnovne uredbe postupak se može prekinuti povlačenjem zahtjeva, osim ako prekid nije protivan interesu Zajednice.

               (6)

               Ispitnim postupkom nisu otkriveni razlozi zbog kojih bi navedeni prekid bio protivan interesu Unije. Stoga je Komisija zaključila da bi se taj postupak trebao prekinuti.

               (7)

               Zainteresirane su strane o tome obaviještene te im je omogućeno da se očituju. Nijedna zainteresirana strana nije uložila prigovor na prekid postupka.

               (8)

               Komisija stoga zaključuje da bi se antidampinški postupak koji se odnosi na uvoz određenih manganovih oksida podrijetlom iz Brazila, Gruzije, Indije i Meksika trebao prekinuti bez uvođenja mjera.

               (9)

               Ova je Odluka u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036,

         DONIJELA JE OVU ODLUKU:
   Članak 1.
   Prekida se antidampinški postupak povezan s uvozom u Uniju manganovih oksida (kemijska formula: MnO) s čistoćom neto mase od 50 % i više, no manje od 77 % mangana, podrijetlom iz Brazila, Gruzije, Indije i Meksika, koji su trenutačno obuhvaćeni oznakama KN ex 2820 90 90 i ex 2602 00 00.
   Članak 2.
   Ova Odluka stupa na snagu dan nakon objave u Službenom listu Europske unije.

      Sastavljeno u Bruxellesu 5. prosinca 2016.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice ( SL L 343, 22.12.2009., str. 51.), 20. srpnja 2016. zamijenjena Uredbom (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL L 176, 30.6.2016., str. 21.).

      (3)  SL C 421, 17.12.2015., str. 13.


title: Provedbena odluka Komisije (EU) 2016/321 оd 3. ožujka 2016. o prilagodbi zemljopisnog područja odobrenja za uzgoj genetski modificiranog kukuruza (Zea mays L.) MON 810 (MON-ØØ81Ø-6) (priopćeno pod brojem dokumenta C(2016) 1231) (Tekst značajan za EGP)

text:
               5.3.2016

               HR

               Službeni list Europske unije

               L 60/90

         PROVEDBENA ODLUKA KOMISIJE (EU) 2016/321
   оd 3. ožujka 2016.
   o prilagodbi zemljopisnog područja odobrenja za uzgoj genetski modificiranog kukuruza (Zea mays L.) MON 810 (MON-ØØ81Ø-6)

         (priopćeno pod brojem dokumenta C(2016) 1231)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive 90/220/EEZ (1), a posebno njezin članak 26.c stavak 3.,
   budući da:

               (1)

               U skladu s Direktivom Vijeća 90/220/EEZ (2) uzgoj genetski modificiranog kukuruza MON 810 prvotno je odobren Odlukom Komisije 98/294/EZ (3). Francuska je 3. kolovoza 1998. trgovačkom društvu Monsanto Europe SA (dalje u tekstu „Monsanto”) odobrila stavljanje na tržište proizvoda od kukuruza MON 810.

               (2)

               Monsanto je u srpnju 2004. prijavio sjeme za uzgoj kukuruza MON 810 kao „postojeći proizvod” u skladu s prijelaznim odredbama iz članka 20. stavka 1. točke (a) Uredbe (EZ) br. 1829/2003 Europskog parlamenta i Vijeća (4). Stoga je stavljanje sjemena na tržište i dalje bilo moguće u skladu sa sustavom „postojećih proizvoda” na temelju Uredbe (EZ) br. 1829/2003.

               (3)

               Monsanto je u travnju 2007. podnio zahtjev za obnovu odobrenja za uzgoj kukuruza MON 810 u skladu s člankom 23. Uredbe (EZ) br. 1829/2003. U skladu s člankom 23. stavkom 4. te Uredbe rok odobrenja automatski se produljuje do donošenja odluke o obnovi odobrenja.

               (4)

               Direktivom (EU) 2015/412 Europskog parlamenta i Vijeća (5) uvodi se mogućnost da država članica zahtijeva prilagođavanje zemljopisnog područja već dodijeljenog odobrenja za uzgoj tako da se cijelo državno područje ili dio državnog područja te države članice izuzme iz uzgoja. Te je zahtjeve bilo potrebno podnijeti u razdoblju od 2. travnja 2015. do 3. listopada 2015.

               (5)

               U skladu s člankom 26.c Direktive 2001/18/EZ devetnaest država članica zahtijevalo je zabranu uzgoja MON 810 na cijelom svojem državnom području ili njegovu dijelu. Komisija je do 3. listopada 2015. zaprimila sljedeće zahtjeve: 3. srpnja 2015. od Latvije, 27. srpnja 2015. od Grčke, 15. rujna 2015. od Francuske, 17. rujna 2015. od Hrvatske, 18. rujna 2015. od Austrije, 21. rujna 2015. od Mađarske, 23. rujna 2015. od Nizozemske i Belgije, 24. rujna 2015. od Poljske, 25. rujna 2015. od Litve i Ujedinjene Kraljevine, 30. rujna 2015. od Bugarske, Njemačke i Cipra, 1. listopada 2015. od Danske i Italije i 2. listopada 2015. od Luksemburga, Malte i Slovenije.

               (6)

               Svi zahtjevi koje je zaprimila Komisija odnose se na cijelo državno područje predmetnih država članica, osim Belgije koja je podnijela zahtjev koji obuhvaća samo područje Valonije i Ujedinjene Kraljevine koja je podnijela zahtjev koji obuhvaća samo područja Sjeverne Irske, Škotske i Walesa. Zahtjev Njemačke ne obuhvaća uzgoj u istraživačke svrhe.

               (7)

               Komisija je sve zahtjeve predmetnih država članica podnijela Monsantu. Monsanto nije dostavio primjedbe ni na jedan od tih zahtjeva u roku od 30 dana koji je utvrđen u članku 26.c stavku 3. Direktive 2001/18/EZ te tako nije potvrdio zemljopisno područje odobrenja za uzgoj kukuruza MON 810. U skladu s člankom 26.c stavkom 3. te Direktive trebalo bi stoga prilagoditi zemljopisno područje odobrenja dodijeljenog sjemenu za uzgoj kukuruza MON 810 u skladu sa zahtjevima predmetnih država članica bez primjene postupka iz članka 35. stavka 2. Uredbe (EZ) br. 1829/2003.

               (8)

               Ovom se Odlukom ne dovodi u pitanje odluka koju je potrebno donijeti u pogledu obnove odobrenja u skladu s člankom 23. Uredbe (EZ) br. 1829/2003.

               (9)

               Sve relevantne informacije o odobrenju kukuruza MON 810 trebalo bi unijeti u registar Zajednice genetski modificirane hrane i hrane za životinje kako je predviđeno Uredbom (EZ) br. 1829/2003, a države članice bit će obaviještene o ovoj Odluci,

         DONIJELA JE OVU ODLUKU:
   Članak 1.
   Uzgoj genetski modificiranog kukuruza (Zea mays L.) MON 810 zabranjen je na područjima navedenima u Prilogu ovoj Odluci.
   Članak 2.
   Informacije iz ove Odluke unose se u registar Zajednice genetski modificirane hrane i hrane za životinje kako je predviđeno člankom 28. Uredbe (EZ) br. 1829/2003.
   Članak 3.
   Ova je Odluka upućena trgovačkom društvu Monsanto Europe SA, Avenue de Tervuren 270 – 272, 1150 Bruxelles, Belgija.

      Sastavljeno u Bruxellesu 3. ožujka 2016.

            Za Komisiju

         Vytenis ANDRIUKAITIS

            Član Komisije

      (1)  SL L 106, 17.4.2001., str. 1.

      (2)  Direktiva Vijeća 90/220/EEZ od 23. travnja 1990. o namjernom ispuštanju genetski modificiranih organizama u okoliš (SL L 117, 8.5.1990., str. 15.).

      (3)  Odluka Komisije 98/294/EZ od 22. travnja 1998. o stavljanju na tržište genetski modificiranog kukuruza (Zea mays L. linije MON 810), na temelju Direktive Vijeća 90/220/EEZ (SL L 131, 5.5.1998., str. 32.).

      (4)  Uredba (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (SL L 268, 18.10.2003., str. 1.).

      (5)  Direktiva (EU) 2015/412 Europskog parlamenta i Vijeća od 11. ožujka 2015. o izmjeni Direktive 2001/18/EZ u pogledu mogućnosti država članica da ograniče ili zabrane uzgoj genetski modificiranih organizama (GMO-a) na svojem državnom području (SL L 68, 13.3.2015., str. 1.).

      PRILOG

         PODRUČJA NA KOJIMA JE ZABRANJEN UZGOJ KUKURUZA MON 810

                  1.

                  Valonija (Belgija);

                  2.

                  Bugarska;

                  3.

                  Danska;

                  4.

                  Njemačka (osim u istraživačke svrhe);

                  5.

                  Grčka;

                  6.

                  Francuska;

                  7.

                  Hrvatska;

                  8.

                  Italija;

                  9.

                  Cipar;

                  10.

                  Latvija;

                  11.

                  Litva;

                  12.

                  Luksemburg;

                  13.

                  Mađarska;

                  14.

                  Malta;

                  15.

                  Nizozemska;

                  16.

                  Austrija;

                  17.

                  Poljska;

                  18.

                  Slovenija;

                  19.

                  Sjeverna Irska (Ujedinjena Kraljevina);

                  20.

                  Škotska (Ujedinjena Kraljevina);

                  21.

                  Wales (Ujedinjena Kraljevina).